جە پارکو ئاپێ موسای دلێ شارو وانی، ئەنجومەنو گەنجانو هەدەپەی، بە دروشمو«بە گەنجی دەستمان پنە کەرد، بە گەنجی تەمامش مەکەرمێنە»، دژ بە گۆشەگیرکەردەی ڕێبەرو گەلو کوردی، عەبدوڵا ئۆجالانی و سیاسەتە جەنگەران و فاشیزمیەکەو ئاکەپە-مەهەپە و ئەردۆغانی چالاکیی پڕۆتستۆیشان ئەنجام دا.
جە چالاکیەکەنە ژمارێۋی فرێ گەنجێ و هاموڵاتیێ و پارلەمانتارێ، هامشارەدارێ، ڕاۋەبەرێ هەدەپەی و دەبەپەی و ئەندامێ کۆنگرەو گلێرگەی دیموکراتیکی-(کەجەدەکە) بەشدارێ بیێ.
چالاکییەکە بە دەیەقێ ڕێزگێرتەی جە شەهیدانو ئازادی دەستش پنە کەرد. دماتر  په‌رله‌مانتارو هه‌ده‌پهو شارو ئامه‌دی، ده‌رسیم داغ قسێش کەردێ و یادێش جە په‌رله‌مانتارو وەڵێ شار ڕحای ئیبراهیم ئایهانی کەرد، کە جە چن ڕۋێ ۋیەردەنە جە هۆلێر بە جەڵەتە کۆچی دماییش کەردە بێ.
دێرسیم دەغ ۋاتش: "گۆشەگیریێ کە ۋزیان سەرو ئۆجالانی، گەنجێ کوردی شکستش مڎانە و کۆتایی بە سیاستە جەنگەران و فاشستی و نکۆڵیاکارەکەو ئاکەپە-مەهەپە و ئەردۆغانی باۋەرانە. فاشیزمەکەو ئاکەپەی و مەهەپەی نەک تەنها کوردو باکوری و تورکیای، بەڵکو سەرجەم کوردش جە گرد لایێ کەردەن ئامانج. ئاکەپە و مەهەپە هێرش مەکەرانە سەرو سەرجەم کوردی و تەنانەت ئەڎایانو ئاشتی و هیچ ئەخلاقێ نمەشناسانە، تەنانەت مۆڵەت بە ئەسپەردەکەردەو تەرمەکان نمەڎانە. جە دۆخێ فرە سەختەنە گۆشەگیریشان سەرو بەڕێز ئۆجالان-یەرە سەپنان. دیارەن کە جە کۆشای ئازادی و باۋەڕۊ ئێمە مەتەرسانە! چونکە باش مزانانە کە تا ئیسە بەشەشان هەر شکست بیەن و ئیسە دمای گۋایا پی کەردەۋاشانە گەرەکشانە ئەنجام بەدەست ۋزانە. بەڵام با خاس بزانانە کە هەر پێسەو ۋیەردەی شکست بەشەشان بۆنە".
دماتەر هونه‌رمه‌ند قادر چات، چنڎ گۆرانیێش چڕیێ و بە درۊشم ۋاتەی چالاکییەکە کۆتاییش ئاما.
